

**TEHNIČKI SERVISI ZA**

**POSLOVE HOMOLOGACIJE**

Vaš broj: -

Naš broj: 02-330/17

Banja Luka, 20.07.2017. god.

**PREDMET: OBAVJEŠTENJE - ISPIT ZA OBNOVU LICENCE ZA POSLOVE HOMOLOGACIJE POJEDINAČNIH VOZILA**

Poštovana gospodo,

Obavještavamo vas da će se ispit za obnovu licenci kadrova tehničkih servisa u oblasti homologacije pojedinačnih vozila, kojima ističe licenca u 08. mjesecu 2017. godine, obaviti 18.08.2017. godine u Banjoj Luci, sa početkom u 11,00 časova, u prostorijama EiB Internationale a.d. – Centar za motorna vozila, Banjaluka, Skendera Kulenovića 14.

Ispit se sastoji iz tri dijela: teorijskog, praktičnog i administrativnog. Teorijski dio se provodi polaganjem testa, praktični pregledom vozila prema proceduri homologacije pojedinačnog vozila i administrativno-korespondentski primjenom informacionog sistema.

Ukoliko se na testu osvoji više od 70% bodova kandidat je položio teorijski dio ispita. Ukoliko osvoji manje od 50% bodova, kandidat će ponovo polagati ispit. U slučaju da je broj osvojenih bodova od 50% do 70%, kandidat se upućuje na usmeni ispit, koji se provodi istog dana.

Praktični dio ispita se provodi, neposrednim pregledom vozila i dokumentacije koja se prilaže u procesu homologacije vozila, sa simulacijom rada na informacionom sistemu. Na ispitu je dozvoljeno korišćenje Priručnika za homologaciju.

Neophodno je da kandidati popune prijavu za polaganje ispita i dostave do 14.08.2017. godine prema instrukciji iz prijave. Obrazac prijave se nalazi u prilogu ovog obavještenja.

Polaganje ispita za relicenciranje je besplatno. Kandidati sa sobom na ispit trebaju ponijeti ličnu kartu ili drugi identifikacioni dokument.

Takođe, obavještavamo vas da ako ima zainteresovanih kandidata za polaganje ispita za dobijanje licence po prvi put, da se jave na gore pomenuti email do 01.08.2017. godine, kako bismo na vrijeme organizovali obuku i ispit.

S poštovanjem!

 Za Administrativno tijelo:

 Dr Drago Talijan

Prilog:

1. Prijava za polaganje ispita za obnovu licence.